**Poveștile iubirii - Satul... Calator in timp**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt zeci de ani de când nu am mai fost acasă,

Revăd iar munții dragi, pădurile bogate

Și colo sus în deal e casa bătrânească

Ascunsă-n înălțimi, pierdută printre sate.

Casa e pustie, pereții scorojiți,

Totul împrejur e parcă fără vlagă,

Pomii din grădină sunt acum sfrijiți

Lipsiți sunt de iubire de o viață-ntreagă.

Mă-ntorc în amintiri,când, odinioară,

Copil fiind jucam fetele din sat,

Obrăjori în flăcări, molcomă,sprințară,

Cosițe-mpletite niciuna n-am lăsat.

Una mi-a fost dragă flăcău atunci fiind

Când alergam pe deal trăgând-o după mine,

Si din orice râdeam, vorbeam, visam trăind

Clipe minunate în zilele senine .

Pajiștea-nflorită mereu ne aștepta

Cu maci și musețel, culori în armonie

Și arome fine iar când se înnopta

Priveam înmărmuriți a stelelor făclie.

Si sărutări fierbinți, îmbrățișări cu dor,

Iubiri ce nu se spun în taină le-am trăit

Iar visuri, jurăminti, toate la timpul lor

M-au făcut să simt că sunt tânăr, fericit.

Am regăsit-o iar cu gândul împăcat

Pe fata cu cosițe și obrăjori măiastri,

E-o doamnă mândră-n sat și încă și-a păstrat

Aceeași strălucire în ochii ei albaștri.

Căprar Florin

Sursă foto - internet